Павлодар облысының білім беру басқармасы,

Екібастұз қаласы білім беру бөлімінің

«С.Торайғыров атындағы №22 гимназия-мектебі» КММ

**Елімнің еркіндігі –Тәуелсіздік**

|  |  |
| --- | --- |
| **Тарих пәні мұғалімі:** | **Қылышпекова Қ.Т.** |

**2021-2022 оқу жылы**

**Сценарий тақырыбы: Елімнің еркіндігі –Тәуелсіздік**

**Мақсаты:** Тәуелсіздік туралы терең мағлұмат беру. Ата - бабамыздың тәуелсіздік жолындағы ерлігін үлгі етіп, өз Отанын сүюге, еліне, халқына қызмет етуге тәрбиелеу. Еліміздің тәуелсіздігін атап өту қарсаңында ел тарихына шолу жасау. Тәуелсіз еліміздің жетістіктерімен таныстырып, білгендерін тереңдету.

**Пәнаралық байланыс:** тарих, әдебиет  
**Көрнекілік құрал –жабдықтар:**  Қазақстанның суреттері, презентация, слайдтар,бейнебаян.

**Сценарий барысы:** Қазақстан Республикасының Ән ұраны айтылады

1 - жүргізуші: Армысыздар, құрметті ұстаздар, оқушылар және қадірменді қонақтар! Бүгінгі Тәуелсіздігіміздің 27 жылдығына арналған « **Елімнің еркіндігі –Тәуелсіздік.**» атты мерекелік кешімізге қош келдіңіздер! Тәуелсіздік - ең басты құндылығымыз. Тәуелсіздікке қантөгіссіз, бейбіт түрде қол жеткізгеннен кейін ғана елімізді әлемнің өркениетті мемлекеттерінің қатарына қоса алдық. 27 жыл ішінде тәуелсіз Қазақ елін қалыптастырып, нарықтың қиын өткелдерінен аман өткізіп келеміз. Осы кезеңде Қазақстанды дүние дидарындағы ең мықты мемлекеттер танитындай, сыйлайтындай деңгейге жеткізген тұңғыш Нұрсұлтан Назарбаевтай көреген саясаткердің ерен еңбегін дәл бүгін және әрқашанда айтып өтеміз. Тәуелсіздік күні еліміздің барлық азаматтары үшін орны ерекше мереке деп білеміз, себебі, осынау жүрекжарды қуанышқа толы күнді ата - бабаларымыз ғасырлар бойы армандап, күтумен өтті. Армандарды жақындатып тым алыс, Біздің жаққа жеткен екен жылы ағыс. Егемендік - ел бақыты, ертеңі, О, халайық! Құтты болсын қуаныш!

Мұғалім: Құрметті ас қадірменді қауым! Еліміз егемендік алып, тәуелсіз мемлекет болғанымызға мінекей 27 жыл болып қалыпты, яғни Тәуелсіздігіміздің тойын тойлағалы отырмыз. Балалар, сендер Тәуелсіз мемлекетте жарқын өмір сүріп жатқан бақытты жансыңдар. Өмірлерің мәнді де сәнді болсын, аспанымызды бұлт шалмасын деп тілек тілеп бастаймыз.

**Жүргізуші:**

Қуан халқым! Қуанатын күн бүгін,

Серпін таста мұңды жүрек түндігін

Шарықтайық, шаттанайық, тынбайық

Тәуелсіздік күнін бүгін, халқым бірге тойлайық!

Ойынды бастамас бұрын әділқазылар алқасымен таныстырып шығайық.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бүгін, балалар, сендердің біздің еліміз туралы білімдерің анықтау үшін сендерге викторина ойыны ұсынылады. Ол үшін біз 5 топқа бөлінеміз: «Тапқырлар», «Білгіштер» «Сұңқарлар» «Тұлпарлар» және «Алғырлар». Викторина 4 аялдамасынан тұрады: «Менің Қазақстаным», «Халық даналығы» және «Менің Президентім».

**Жүргізуші:** «Менің Қазақстаным» аялдамасында 5 топқа сұрақ қойылады. Қай топ жылдам жауап береді сол топқа 10 ұпай беріледі. Ал бастайық. Әр дұрыс жауап – 10 ұпай.  
1. «Кел, балалар, оқылық» өлеңінің авторы кім? (Ы.Алтынсарин)  
2. «Әсемпаз болма әрнеге,  
Өнерпаз болсаң арқалан  
Сен де бір кірпіш дүниеге  
Кетігін тап та бар қалан» өлеңінің авторы кім? (А. Құнанбаев)  
3. Қазақстанның тұңғыш ғарышкері кім? (Т. Әубәкіров)  
4. Тілдер күні қашан тойланады? (22 қыркүйекте)  
5. Қазақтың «Бұлбұл әншісі» деп кімді айтады? (Бибігүл Төлегенқызы)   
6. Қазақстанның астанасы қай қала? (Астана қаласы)

7. Қазақстан Республикасының Тәуелсіздік күні? (16 желтоқсан)

8. Қазақтың педагог – ағартушы, алғашқы рет Қазақстанда қыздарға арнап училище ашқан кім? (Ы.Алтынсарин)  
9. Қазақ әліпбиінің негіздеуші кім? (А. Байтұрсынұлы)

10. Мемлекеттік рәміздері? (ту, елтаңба, әнұран)

11. Қазақстанның астана болған қалалары? (Орынбор, Қызылорда, Алматы, Астана)

12. Астана қаласы бұрын қалай аталды? (Целиноград, Ақмола)

13. Қазақстан Республикасының Президенті кім?

14. Қазақстан Республикасының ұшқыштарын атаңдар. (Тоқтар Әубәкиров, Талғат Мұсабаев)

15. Қазақстанның мемлекеттік тілі қай тілі? (қазақ тілі)

1 аялдамада қанша ұпай жиналғанын әділқазылар айтады.

**жүргізуші:**  
**ІІ аялдама -«Халық даналығы». Деп аталады**

Сендерге мақал-мәтелдің жартысы беріледі, сендер оларды тақырып бойынша реттеп, толықтырасыңдар. Дұрыс толық жауапқа – 5 ұпай.

Ер елінде, **гүл жерінде.**

Туған жердің күні **де ыстық**.

Отансыз адам – **ормансыз бұлбұл**.

Туған жердей жер болмас,

**Туған елдей ел болмас.**

Еңбек ерлікке жеткізер,

**Ерлік елдікке жеткізер.**

Еңбек етпесең, елге өкпелеме,

**Егін екпесең, жерге өкпелеме.**

Ердің көркі елімен,

**Отан көркі жерімен.**

Батыр қол бастайды,

**Шешен сөз бастайды.**

Білімдіге дүние жарық,

**Білімсіздің күні қаріп.**

Ақыл азбайды,

**Білім тозбайды.**

**Сіздердің назарларыңызға Бейнебаян« Қазақ елі» .**

1 аялдамада қанша ұпай жиналғанын әділқазылар айтады.

Дұрыс толық жауапқа – 5 ұпай.

**жүргізуші:**

**Келесі ІІІ аялдама - «Менің Президентім».**

**Топ басшыларымен ойын жүргіземіз.**

**– Топ басшыларына сұрақтар қойылады, ортаға топ басшыларын шақырамыз, жауап дайын болса, қолыңды көтеріп жауап бересіңдер. 1 дұрыс жауап – 5 ұпай.**

1. Қазақстан Республикасының президентті кім? (Н. Ә. Назарбаев)  
2. Н. Ә. Назарбаев қайда туған? (Алматы облысы, Қаскелең ауданы, Шамалған ауылы)  
3. Н. Ә. Назарбаев қашан туған? (6 шілде, 1940 жылы туған)  
4. Н. Ә. Назарбаев қандай мамандық таңдады? (Металлургия)  
5. Н. Ә. Назарбаев - тың бойында қандай қабілет бар? (адал, ашық, ақжарқын, мақсатқа жете білетін адам)  
6. Н. Ә. Назарбаев қашан президент болып сайланды?(1 желтоқсан 1991 жылы.)  
7. Қ. Р - ның Мемлекеттік рәмізі қай жылы бекітілді? (4 маусым 1992ж.)  
8. Қай жылы ұлттық теңгеміз енгізілді? (15 маусым 1993 жылы.)  
9. Қандай мемлекеттік мерекелерді білесіңдер? (1 мамыр, 4 маусым, 30 тамыз, 1 желтоқсан алғашқы президент күні, 16 желтоқсан

10. Қандай мемлекеттік рәміздерді білесіңдер? (әнұран, ту, елтаңба.)  
11. Мемлекеттік туда не белгіленген? (күннің көзі, қыран, ою)  
12. Мемлекеттік әнұранның авторларын білесіңдер ме? (әнұран: Н. Ә. Назарбаев, Қалдаяқов, Нәжімеденов.)

Ал топ басшылары өз орындарыңызға отырыңыздар. Ал әділқазылар өздерінің шешімдерін айтсын, сөз береміз.

**жүргізуші.** **ІV аялдама** **«Шығармашылық сәт»**

Бұл айналымда әр топ **«Туған жер»** тақырыбына 4 жолдық 1 шумақ өлен жолдарын шығарып , мәнерлеп оқып берулері керек.

Ал топтарымыз тапсырмаларын аяқтағанша мен көрермендермен ойын өткізейін. Ойнаймыз ба. Мен жұмбақ жасырамын сіздер шешімін 3 тілде айтасыздар.

1. Өзі ақ, өзі ұсақ  
Шықылықтап тұрмайды  
Өсекшіге ұқсап  
Құйрығы ұзын, ала  
Бұл қандай құс, бала? (Сауысқан, сорока, magpie bird)  
2. Аяғы бар, басы бар,  
Арқалаған тасы бар (Тасбақа, черепаха,turtle)  
3. Қанаты бар,  
Қауырсыны жоқ (Жарқанат, летучая мышь, bat)  
4. Иір - иір ізі бар,  
Құлағы жоқ, көзі бар,  
Түсі суық, ызғарлы  
Аузында айыр бізі бар (Жылан, змея, snake)  
5. Күні бойы тынбайды,  
Дәмді тағам жинайды (Бал арасы, пчела, honeybee)  
6. Терісі бар - жүні жоқ  
Жүрісі бар - ізі жоқ  
Қанаты бар - ұшпайды  
Су астында қыстайды (Балық, рыба, fish)  
7. Өзі айлакер, өзі бір қу  
Жүрген жері айқай да шу (Түлкі, лиса, fox).

**жүргізуші.** **Өлең - сөздің патшасы, сөз сарасы,  
 Қиыннан қиыстырар ер данасы.  
 Тілге жеңіл, жүрекке жылы тиіп,  
 Теп-тегіс жұмыр келсін айналасы**.

**ІV аялдама** **«Шығармашылық сәт»**

Бұл айналымда әр топ **«Туған жер»** тақырыбына 4 жолдық 1 шумақ өлен жолдарын шығарып , мәнерлеп оқып берулері керек дедік ал сөзді топтарға берейік.

**жүргізуші.** Әділқазылар шешім шығаруға уақыт береміз

Жас дәуірдің түлегіміз,

Ән салу біздің өнеріміз

Әрқашанда аман бол,  
Осы біздің тілегіміз- дей келе ортаға ББ 118 топ студенттерін Кошербаева Райхан мен Нұрбақыт Айсұлуды шақырамыз «Жаса, Қазақстан!» әнімен,қарсы алыңыздар.

Әділқазылар шешімін тындайық.

Осымен « **Елімнің еркіндігі –Тәуелсіздік.**» атты викториналық ойынымыз өз мәресіне жетті сау болыңыздар.

|  |  |  |  |  |  |
| --- | --- | --- | --- | --- | --- |
| **Топ аты** | **«Менің Қазақстаным», және** | **«Халық даналығы»** | **«Менің Президентім».** | **«Шығармашылық сәт»** |  |
| «Тапқырлар», |  |  |  |  |  |
| «Білгіштер» |  |  |  |  |  |
| «Алғырлар». |  |  |  |  |  |
| «Тұлпарлар» |  |  |  |  |  |
| «Сұңқарлар» |  |  |  |  |  |

«Тапқырлар», «Білгіштер» «Сұңқарлар» «Тұлпарлар» «Алғырлар».